Carlo Ancelotti jiċħad li evada t-taxxa Waqt li kien qed jitkellem f'konferenza tal-aħbarijiet wara l-logħba li kellhom Everton kontra Norwic, il-coach ta' Everton Carlo Ancelotti ċaħad li hu evada t-taxxa Spanjola meta kien imexxi lil Real Madrid ftit tas-snin ilu. Huwa kien qed jirrispondi domanda li għamillu ġurnalist dwar dan il-każ li ssemma' ħafna matul dawn l-aħħar sigħat. Ancelotti qal li din hi kontroversja li diġá għadda minnha u li ma ħareġ xejn minn dak li ġie spekulat. L-ex coach ta' Milan, Real Madrid, Paris St Germain u Napoli qed iħalli f'idejn l-avukati biex jieħdu ħsieb dan il-każ u sostna li mhux inkwetat minħabba li jaf li qed jagħmel is-sewwa.